Թագավորական մզկիթ (Էլբասան)

Թագավորական մզկիթ, Էլբասան քաղաքում գտնվող կրոնական կառույց (ալբ․՝ Xhamia e Mbretit կամ Xhamia e Hynqarit; թուրքերեն՝ Hünkâr Camii)։ Տեղակայված է Ալբանիայում՝ Էլբասանի գավառի համանուն կենտրոնում գտնվող ամրոցում։ Հանդիսանում է կարևոր սրբավայր Ալբանիայի իսլամադավան բնակչության՝ ալբանացիների, պոմակների և տորբեշների համար, ինչպես նաև պատմամշակութային շինություն՝ կառուցված օսմանյան տիրապետության շրջանում, երբ ընթանում էր Ալբանիայի իսլամացման գործընթացը։ Որպես Ալբանիայի մշակութային հուշարձան է ճանաչվել երկրորդ համաշխարհային պատերազմից հետո՝ 1948 թվականին։ Անվանում Սրբավայրը հայտնի է որպես «թագավորական» մզկիթ, քանի որ նշանավորվում է Օսմանյան կայսրության սուլթանի կողմից, նաև որպես Սուլթան Բայազիդի մզկիթ (ալբ․՝ Xhamia e Sulltan Bajazitit)։ Ընդհանուր տեսք Մզկիթը կառուցվել է օսմանյան սուլթան Բայազիդ II-ի կողմից 1492-1502 թվականներին և անվանակոչվել է ի պատիվ օսմանյան սուլթան Մեհմեդ II-ի։ Այն Ալբանիայի ամենահին գործող մզկիթներից մեկն է՝ Դուրես քաղաքի Ֆաթիհ մզկիթից հետո, որը հիմնադրվել է 1466 թվականին: Մզկիթը բաղկացած է կղմինդրապատ տանիքով նախասրահից և մոտ 12x12 մետր չափսերով աղոթասրահից, որը բաժանված է երկու մասի երեք սյուներից բաղկացած փայտե նախասրահով: Էնվեր Խոջայի կոմունիստական ​​կառավարման ժամանակ շենքը 1967 թվականին վերածվել է քաղաքական կրթության կենտրոնի: Դրա 14 մետր բարձրությամբ մինարեթը, որը մասամբ ավերվել էր 1979 թվականին, վերակառուցվել է 2013 թվականին։ Տես նաև Թագավորական մզկիթ, Պրիշտինա (Կոսովո) Թագավորական մզկիթ, Բերատ (Ալբանիա) Պատկերասրահ Ծանոթագրություններ